גלדיאטור (סרט)

עלילה

העלילה מתרחשת ברומא, במהלך המאה ה-2. לאחר ניצחון בקרב נגד הברברים בגרמניה בפיקודו של הגנרל מקסימוס מרידיוס, מחליט הקיסר מרקוס אורליוס (ריצ'רד האריס) למנות את מקסימוס לקיסר לאחר מותו, מקסימוס מסרב אך הקיסר אומר לו שיהרהר בהחלטה ויודיע לו בערב. בינתיים הקיסר קורא לבנו קומודוס (חואקין פיניקס) ומודיע לו שהחליט למנות את מקסימוס לקיסר, קומודוס בתגובה מחבק את אביו, חונק אותו ומתמנה לקיסר. קומודוס מורה לקחת את מקסימוס ולרצוח אותו ואת משפחתו אך מקסימוס מצליח לברוח ומתחיל לדהור אל ביתו על מנת להציל את משפחתו. כאשר הוא מגיע אל ביתו הוא מגלה שאחר ורואה את גופות אשתו ובנו תלויות, הוא קובר אותם ומתעלף. כעבור כמה זמן הוא מתעורר ומגלה שנלקח בשבי על ידי סוחרי עבדים. הוא נקנה בידי פרוקסימו, סוחר גלדיאטורים. בינתיים, ברומא, הקיסר החדש קומודוס חוזר לעיר ומתקבל בקריאות גנאי מהעם ובזלזול מצד הסאנט, קומודוס, במטרה לזכות באהדת העם מכריז על 150 ימי חגיגות לזכרו של אביו. בינתיים, הגנרל מקסימוס מצליח מאוד בתור גלדיאטור וזוכה באהדת הקהל המחליט לכנות אותו "הספרדי". פרוקסימו מגלה למקסימוס שבעברו גם הוא היה גלדיאטור וזכה בחירותו בידי הקיסר הקודם מרקוס, לאחר מכן פרוקסימו מקבל הודעה לשלוח גלדיאטורים להילחם בחגיגות של הקיסר בקולוסאום ברומא, הוא מחליט לשלוח קבוצה לוחמים, ביניהם מקסימוס. בקרב הראשון מקסימוס וחבורת הגלדיאטורים משחזרים את טבח קרתגו בתפקיד הברברים שנהרגו בקרב האמיתי, אך מקסימוס מצליח לנצח את הרומאים וזוכה באהדת הקהל. קומודוס מבקש לראות את הגלדיאטור ומורה למקסימוס להוריד את הקסדה, מקסימוס מוריד ומגלה לו שהוא לא מת כפי שתיכנן. הקיסר זועם ומנסה למצוא תוכנית להרוג את מקסימוס מבלי לעורר את זעם העם, הוא מחליט לערוך קרב בין מקסימוס לאחד הגלדיאטורים הטובים ביותר ברומא המכונה ה"טיגריס" כאשר הקרב מוטה לטובתו, מקסימוס מצליח להביס אותו אך מחליט לבסוף ולרחם עליו ולא להורגו וכך זוכה על ידי הקהל בשם "מקסימוס הרחום". הוא פוגש את משרתו סיסרו המודיע לו שהצבא ממתין באסטוניה, ומציע לו לברוח ולחזור עם הצבא לעיר, הגנרל מבקש ממנו למסור הודעה ללוסילה, אחותו של קומודוס, להפגיש אותו עם הסאנטור גראיקוס המתכנן הפיכה ומנסה להדיח את הקיסר (שם זה אגב, אירוני, שכן גריאקוס בלטינית פירושו בוגד), ביחד הם מחליטים שבעוד יומיים מקסימוס יברח לשער העיר, שם יחכה לו סיסרו שיוביל אותו לצבאו ולאחר מכן הם יחזרו לעיר ויכבשו אותה, ידיחו את הקיסר ויחזירו את השלטון לסאנט. בינתיים קומודוס שומע את בנה של לוסילה, לוציוס, שהוא יהיה כמו מקסימוס "מושיע רומא", קומודוס כועס ורוצה לדעת מי אמר לו זאת, לוציוס אומר לו שלוסילה אמרה לו. קומודוס מאיים על לוסילה שאם היא לא תגלה לו מה היא מתכננת הוא יהרוג את בנה לוציוס, לוסילה בוכה ולבסוף מגלה לו הכול, קומודוס שולח חיילים לאסור את מקסימוס אך הגלדיאטורים האחרים נלחמים בהם ומאפשרים למקסימוס לברוח, מקסימוס בורח ומגיע אל סיסרו בשער העיר, אך מגלה שנכנס למלכודת ונלכד בידי חיילי הקיסר, הוא נלקח לקומודוס שמודיע לו שילחם נגדו בקרב האחרון, קומודוס דוקר את מקסימוס ומורה לשומרים להלביש את מקסימוס בשריון כדי שהקהל לא יראה את הדקירה, במהלך הקרב מקסימוס מצליח להעיף את חרבו של קומודוס, ודוקר את קומודוס בליבו והורגו אך לאחר מכן מת מאותה דקירה שקומודוס דקר אותו לפני הקרב.
ברוח הסרט מתבסס באופן רופף ביותר על דמויות ואירועים אמיתיים מסוף המאה השנייה.

הפקה

הסרט הופק על ידי דאגלס ויק, דייוויד פרנזוני וברנקו לוסטיג, וצולם באנגליה וברזאזאת - "עיר הסרטים" של מרוקו ומלטה - בתקציב של 103 מיליון דולר.

היסטוריה ושילובה בסרט

בעוד שברור כי כמות מרשימה של מחקר היסטורי ומחקרי נעשתה על ידי יוצרי הסרט, חלק ניכר מן העלילה הוא בדיוני. אלא שבעצם העלילה נראית בהשראת אירועים היסטוריים. אולי הצורה הטובה ביותר להציג את הסרט הוא בצורת קולאז', או ייצוג אמנותי של ההיסטוריה העתיקה, לעומת שחזור מדויק וכרונולוגי של האירועים.
עוד נראה גם כי רידלי סקוט, הבמאי של הסרט, מנסה להציג לא רק שחזור של עובדות אמפיריות, אלא גם רצון להציג לנו את החזון שלו על התרבות של רומא העתיקה, את רוח הזמן שלה, ואת התחזית הפסיכולוגית שאפיינה את אותה התקופה. במילים אחרות, את הפסיכולוגיה של הדמויות והמנטליות שלהם. זאת ועוד, רידלי סקוט, לזכותו ניתן לזקוף כי הוא הלך רחוק יותר מכל יוצר סרטים אחר שהיה לפניו. רק פליני, בסדרה "סטיריקון", ניסה לעשות זאת לפניו, ובעשותו כך, סקוט, בעודו חסר השלמות היסטוריוגרפית, נמנע מרוב האנכרוניסטים המטרידים של הפסיכולוגיה שהיו קיימים בסרטים כמו ספרטקוס, קלאופטרה ובן חור.
ברור שהבמאי סקוט, והתסריטאי דייוויד פרנזוני, מבינים שההיסטוריה היא יותר מאשר קמצוץ של נתונים אמפיריים, וכי כדי להבין חברה, צריך להיות מסוגל לעשות יותר מאשר לדקלם שמות ותאריכים, יש גם לנסות להבין את הפסיכולוגיה ואת התרבות של הדמויות שלה. לפיכך, הסרט מדגיש את סגידתו של מקסימוס למשפחתו ולאבותיו, ונאמנותו הכפייתית למעלות ולחובה, ואת היסודות הסטואיים שהיו באופיו.

הכנסות

הסרט הוקרן לראשונה ב-5 במאי 2000, והכנסותיו בכל העולם עד פברואר 2007 הן מעל 458 מיליון דולר.